ผู้มีความผิดปกติทางโภชนาการราว 60 ล้านคนทั่วโลกเป็นตลาดใหม่สำหรับอาหารปลอดสารกลูเตน
ตลาดอาหารปลอดสารกลูเตนสำหรับผู้เป็นโรค Celiac ที่ภูมิคุ้มกันทำลายเยื่อบุลำไส้เล็กกำลังขยายตัวและมีมูลค่าราว 1.5 พันล้านดอลล่าร์ต่อปี
แต่ขณะนี้ผู้เชี่ยวชาญเชื่อว่า เกิดกับคนในทุกส่วนของโลกและมีผู้เป็นโรคนี้ราว 1% หรือประมาณ 60 ล้านคน อาการและความรุนแรงของโรค Celiac นี้จะแตกต่างกันไป ตั้งแต่การปวดมวนในท้อง ปวดตามข้อ โลหิตจาง หรือในกรณีที่รุนแรงอาจทำให้เด็กมีปัญหาแคระเกร็น มีปัญหาเกี่ยวกับตับ เป็นลมชัก และอาจแท้งบุตรได้ เป็นต้น การที่มีผู้ป่วยโรคนี้ราว 1% ทั่วโลกหรืออย่างน้อยประมาณ 60 ล้านคนขณะนี้ ทำให้เป็นโอกาสหรือตลาดใหม่สำหรับอาหารซึ่งไม่มีโปรตีนกลูเตนเจือปน และตัวอย่างของพืชซึ่งปลอดสารกลูเตนคือข้าวพันธ์ที่เรียกว่า Teff ซึ่งเป็นอาหารหลักของผู้คนแถบตอนใต้ปลายทวีปอาฟริกา สำหรับในสหรัฐฯ เอง ขณะนี้ก็มีการปลูกข้าวพันธ์ดังกล่าวเช่นกัน โดยเฉพาะในรัฐเนวาด้าซึ่งเป็นแหล่งปลูกที่สำคัญ เกษตรในสหรัฐฯ ผู้หนึ่งกล่าวว่าตลาดอาหารปลอดสารโปรตีนกลูเตนกำลังขยายตัว และมีมูลค่าราวหนึ่งพันห้าร้อยล้านดอลล่าร์ต่อปี โดยบริษัทผู้ผลิตอาหารขนาดใหญ่กำลังสนใจที่จะใช้ข้าวพันธ์ Teff ที่ปลอดสารกลูเตนเป็นวัตถุดิบ เพราะนอกจากจะไม่ทำให้เกิดอาการแพ้ในผู้ป่วยเป็นโรค Celiac แล้ว ข้าวพันธ์ดังกล่าวยังมีคุณค่าทางโภชนาการมากกว่าแป้งข้าวเจ้าและแป้งจากมันฝรั่งอีกด้วย